AIŠKINAMASIS RAŠTAS

Dėl Molėtų rajono savivaldybės tarybos 2017 m. vasario 23 d. sprendimo Nr. B1-1 „Dėl Molėtų rajono savivaldybės 2017 metų biudžeto patvirtinimo“ pakeitimo

1. **Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2017 m. vasario 23 d. sprendimu Nr. B1-1 ,,Dėl Molėtų rajono savivaldybės 2017 metų biudžeto patvirtinimo“ patvirtintas 2017 metų rajono savivaldybės biudžetas.

1. Didinamos savivaldybės biudžeto pajamos 1277,0 tūkst. Eur:

1.1. 301,0 tūkst. Eur – Europos Sąjungos finansinės paramos lėšomis dviejų investicinių projektų finansavimui: 147,0 tūkst. Eur projektui ,,Molėtų miesto Ažuolų ir Kreivosios gatvių teritorijų išnaudojimas įrengiant universalią daugiafunkcinę aikštę“ ir 154,0 tūkst. Eur projektui ,,Molėtų miesto laisvalaikio ir pramogų infrastruktūros atnaujinimas ir plėtra Labanoro g. 1B, Molėtai“ finansuoti;

1.2. 86,9 tūkst. Eur valstybės biudžeto lėšomis, skiromis pedagoginių darbuotojų darbo apmokėjimo sąlygoms gerinti;

1.3. 889,1 tūkst. Eur specialios tikslinės dotacijos iš valstybės biudžeto lėšomis. Skirtomis vietinės reikšmės keliams(gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti.

2. Didinami savivaldybės biudžeto asignavimai 1277,0 tūkst. Eur:

2.1.86,9 tūkst. Eur, iš jų 66,3 tūkst. Eur darbo užmokesčio lėšos Ugdymo proceso užtikrinimo programos finansavimas savivaldybės švietimo įstaigoms:

|  |  |  |  |
| --- | --- | --- | --- |
| 1. | Molėtų r. Alantos gimnazija | 9,4 | 7,1 |
| 2. | Molėtų r. Giedraičių A. Jaroševičiaus gimnazija | 10,2 | 7,8 |
| 3. | Molėtų gimnazija | 18,3 | 14,0 |
| 4. | Molėtų r. Inturkės pagrindinė mokykla | 3,3 | 2,5 |
| 5. | Molėtų r. Joniškio mokykla-daugiafunkcis centras | 4,2 | 3,2 |
| 6. | Molėtų r. Kijėlių specialusis ugdymo centras | 2,6 | 2,0 |
| 7. | Molėtų pradinė mokykla | 10,8 | 8,2 |
| 8. | Molėtų progimnazija | 13,2 | 10,1 |
| 9. | Molėtų ,,Saulutės” vaikų lopšelis-darželis | 4,2 | 3,2 |
| 10. | Molėtų r. Suginčių pagrindinė mokykla | 4,6 | 3,5 |
| 11. | Molėtų ,,Vyturėlio“ vaikų lopšelis-darželis | 6,1 | 4,7 |
|  | Iš viso | 86,9 | 66,3 |

2.2. 1190,1 tūkst. Eur didinami Savivaldybės administracijos asignavimai:

2.2.1. 301,0 tūkst. Eur Infrastruktūros objektų ir gyvenamosios aplinkos tvarkymo ir priežiūros programos lėšas ES finansinės paramos lėšomis finansuojamų projektų vykdymui;

2.2.2. 889,1 tūkst. Eur, iš jų 445,0 tūkst. Eur kapitalo investicijoms Infrastruktūros objektų ir gyvenamosios aplinkos tvarkymo ir priežiūros programos lėšas kelių tiesimui, rekonstravimui, taisymui ir priežiūrai.

3. 5,7 tūkst. Eur neveiksnių asmenų būklės peržiūrėjimui užtikrinti, tvirtinant biudžetą priskirtų prie kitų tikslinių dotacijų iš valstybės biudžeto perkelti į specialios tikslinės dotacijos valstybinėms (perduotoms savivaldybėms) funkcijoms atlikti lėšas , nekeičiant jš panaudojimo paskirties.

**2. Savivaldybės biudžeto vykdymo teisinis pagrindas:**

Lietuvos Respublikos biudžeto sandaros įstatymas;

Lietuvos Respublikos Vyriausybės 2001 m. gegužės 14 d. nutarimas Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto asignavimų administravimo, biudžeto vykdymo ir atskaitomybės tvarkos aprašas, patvirtintas Molėtų rajono savivaldybės tarybos 2011 m. rugsėjo 15 d. sprendimu Nr. B1-177.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių priėmus šį sprendimą nenumatoma. Teigiama – didėja savivaldybės biudžeto pajamos.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

-

**6.Vykdytojai, įvykdymo terminai**

Savivaldybės administracija ir biudžetinių įstaigų vadovai –asignavimų valdytojai.